Igual que el seu pare Carles va fer-se militar de la branca d'artilleria i en produir-se la revolta militar l'any 1936 es va posicionar amb la Segona República Espanyola. El 24 de juliol va marxar al front d'Aragó, on va col·laborar a organitzar l'artilleria de les forces que depenien de la Generalitat de Catalunya. L'any 1937 seria ascendit a cap de la reserva general d'artilleria i l'any següent ascendiria a comandant general d'artilleria, participant en múltiples batalles: Batalla de Brunete, Batalla de Quinto, Batalla de Terol i Batalla de l'Ebre.